Diari Oficial de la Generalitat Valenciana


Sumari del DOGV 5508, del 09-05-2007 (2007/5616)

ORDE de 30 de març de 2007, de la Conselleria de Cultura, Educació i Esport, per la qual es convoquen ajudes econòmiques per a la realització de la segona fase dels projectes d'investigació i innovació educativa sobre el desenrotllament del currículum durant el curs acadèmic 2006-2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5616


Data del document
:   30-03-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * política educativa
    * suport econòmic
    * personal docent
    * premi cultural
    * nova pedagogia
    * investigació
    * programa d'ensenyament
    * ajuda pública

L'Orde d'1 de març de 2006 (DOGV de 30.03.2006), de la conselleria de Cultura, Educació i Esport, va convocar ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007. L'orde preveu que els projectes seleccionats es realitzaran en una primera fase fins a desembre de 2006, i en una segona fase, durant la resta d'este curs acadèmic. La concessió d'ajudes per a la realització de la segona fase ha de regular-se per orde de la conselleria de Cultura, Educació i Esport i està condicionada a la correcta realització de la primera.
Resolta la convocatòria mencionada anteriorment, per Resolució de 17 de juliol de 2006, de la Direcció General d'Ensenyament (DOGV de 14.08.2006), i havent-se seleccionat projectes que han rebut les ajudes econòmiques corresponents a la primera fase, cal regular la concessió d'ajudes econòmiques per a la realització de la segona fase dels dits projectes.
Per tot això, i fent ús de les atribucions conferides per l'article 28 de la Llei 5/1983, de 30 de desembre, del Consell,
ORDENE
Primer. Convocatòria
1. Convocar ajudes econòmiques per a la realització de la segona fase dels projectes seleccionats per Resolució de 17 de juliol de 2006, de la Direcció General d'Ensenyament (DOGV de 14.08.2006), per la qual es resol la convocatòria d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007.
2. Aprovar les bases per què es regirà la convocatòria, que figuren en l'annex I de la present orde, així com l'annex II, el model de sol·licitud que figura en l'annex III, l'annex IV i l'annex V.
Segon. Finançament
El finançament de les ajudes anirà a càrrec de la línia de subvenció T0080000 del programa 421.30 del pressupost de la Generalitat per a l'exercici de l'any 2007, per un import global màxim de 21.440 euros.
DISPOSICIONS FINALS
Primera
Es delega en la Direcció General d'Ensenyament la facultat de resoldre esta convocatòria i se l'autoritza per a adoptar les mesures oportunes per al compliment i el desenrotllament d'esta orde, i també per a resoldre totes les incidències que es plantegen en la seua interpretació i execució.
Segona
Esta orde produirà efectes el dia de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
ORDE de 30 de març de 2007, de la Conselleria de Cultura, Educació i Esport, per la qual es convoquen ajudes econòmiques per a la realització de la segona fase dels projectes d'investigació i innovació educativa sobre el desenrotllament del currículum durant el curs acadèmic 2006-2007. [2007/5616]Conselleria de Cultura, Educació i Esporta) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 30 de març de 2007
El conseller de Cultura, Educació i Esport,
Alejandro Font de Mora Turón
ANNEX I
Bases de la convocatòria d'ajudes econòmiques per a la realització de la segona fase dels projectes d'investigació i innovació educativa sobre el desenrotllament currículum durant el curs acadèmic 2006-2007
1. Objecte
L'objecte d'esta convocatòria és convocar ajudes econòmiques per a la realització de la segona fase dels projectes seleccionats per Resolució de 17 de juliol de 2006, de la Direcció General d'Ensenyament (DOGV de 14.08.2006), per la qual es resol la convocatòria d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2006-2007.
2. Beneficiaris
2.1. Podran participar en la convocatòria els autors o autores o els coordinadors o coordinadores dels projectes que figuren en l'annex II d'esta orde.
2.2. Requisits:
a) Les persones que participen en la convocatòria, abans de la finalització del termini de presentació de les sol·licituds, hauran de complir els requisits que establixen els articles 11 i 13.2 de la Llei 38/2003, de 17 de novembre, General de Subvencions (BOE del dia 18).
b) Així mateix, hauran d'acreditar tals requisits per mitjà de declaració de no estar sotmés en prohibició per a ser beneficiari de subvencions, tal com preveu l'article 13.7 de la dita Llei. Per a això, podran utilitzar el model que figura en l'annex IV.
3. Tramitació de les sol·licituds
3.1. Sol·licituds
L'autor o l'autora del projecte, si este és individual, o el coordinador o la coordinadora, si ha sigut presentat per un grup de professors, formularà la seua sol·licitud, dirigida al Servici d'Innovació Educativa i Atenció a la Diversitat de la Direcció General d'Ensenyament segons el model que figura en l'annex III.
3.2. Termini i lloc de presentació
Les sol·licituds es presentaran en el Registre General de la conselleria de Cultura, Educació i Esport (av. Campanar, 32; 46704 València), en les Direccions Territorials de Cultura, Educació i Esport, o per mitjà de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan es presente en una oficina de Correus es farà en sobre obert a fi que en la capçalera del primer full del document que es vol enviar es facen constar, amb claredat, el nom de l'oficina, la data i el lloc de la seua admissió, per a ser datada i segellada pel funcionari de correus abans de ser certificada. Les persones participants que no presenten directament la sol·licitud en el Registre General de la conselleria de Cultura, Educació i Esport, és convenient que comuniquen el lloc de presentació de la sol·licitud al fax del Servici d'Innovació Educativa i Atenció a la Diversitat de la Direcció General d'Ensenyament (785 975 901).
El termini de presentació serà de 20 dies hàbils comptats a partir del dia següent de la data de publicació d'esta orde en el Diari Oficial de la Comunitat Valenciana.
4. Procés per a la concessió de les ajudes
4.1. Per tal d'estudiar i valorar els projectes es constituirà una Comissió formada per:
President:
- El cap d'Àrea d'Ordenació i Innovació Educativa de la Direcció General d'Ensenyament o persona en qui delegue.
Vocals:
- Un representant de l'Institut Valencià d'Avaluació i Qualitat Educativa.
- Tres inspectors o inspectores d'educació, un de l'àmbit de cada Direcció Territorial de Cultura, Educació i Esport, designat pel director territorial de Cultura, Educació i Esport corresponent.
- Tres directors o directores o assessors o assessores de Centres de Formació i Innovació i Recursos Educatius (CEFIRE), un de l'àmbit de cada Direcció Territorial de Cultura, Educació i Esport, designat pel director general d'Ensenyament.
- Un funcionari o funcionària de la Direcció General d'Ensenyament, que actuarà com a secretari de la Comissió.
A les reunions de la Comissió podrà assistir una persona en representació de cada un dels sindicats que formen part de la Mesa Sindical Sectorial d'Educació, que tindrà veu però no vot.
La Comissió actuarà conforme disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú; tindrà facultats per a resoldre tots els dubtes que apareguen en la interpretació de les bases; podrà entrevistar les persones participants i sol·licitar la intervenció d'especialistes per a col·laborar en la valoració dels projectes presentats.
4.2. El Servici d'Innovació Educativa i Atenció a la Diversitat, com a òrgan instructor, facilitarà a la Comissió per a la seua revisió les sol·licituds de les persones participants, les memòries parcials entregades per estes en l'últim trimestre de l'any 2006 i els informes de seguiment emesos pels assessors dels Centres de Formació, Innovació i Recursos Educatius (CEFIRE) corresponents.
4.3. La Comissió avaluarà la dita memòria tenint en compte:
- Els objectius aconseguits (fins a 2,5 punts).
- La metodologia i els recursos utilitzats (fins a 2,5 punts).
- Els continguts treballats i les activitats desenrotllades (fins a 2,5 punts).
- La repercussió innovadora en el centre o centres en què es realitze el projecte (fins a 2,5 punts).
4.4. A la vista de l'informe favorable de l'assessora o assessor corresponent i de la valoració positiva (mínim de 5 punts) de la memòria entregada, la Comissió procedirà a aprovar o desestimar la concessió de les ajudes sol·licitades i a assignar les ajudes econòmiques corresponents.
4.5. La relació provisional dels projectes seleccionats, les quantitats assignades i també la relació provisional dels projectes no seleccionats, es farà pública en els taulers d'anuncis de la conselleria de Cultura, Educació i Esport i de les Direccions Territorials de Cultura, Educació i Esport.
Hi haurà un termini de 10 dies hàbils per a presentar al·legacions davant de la Direcció General d'Ensenyament. Les al·legacions es presentaran en el registre de la conselleria de Cultura, Educació i Esport o en les Direccions Territorials de Cultura, Educació i Esport corresponents. Transcorregut este termini, estudiades i, si és el cas, ateses les al·legacions presentades, la Comissió, a través del Servici d'Innovació Educativa i Atenció a la Diversitat, elevarà proposta definitiva a la Direcció General d'Ensenyament que resoldrà la convocatòria per delegació del conseller.
4.6. Una vegada realitzat el procés de selecció, la dita Comissió, a través del Servici d'Innovació Educativa i Atenció a la Diversitat, elevarà la proposta a la Direcció General d'Ensenyament que dictarà la Resolució definitiva de la concessió de les ajudes, on constaran les quantitats assignades a cada projecte, que serà publicada en el Diari Oficial de la Comunitat Valenciana.
D'acord amb el que establix l'article 42.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini màxim per a resoldre la concessió de les ajudes és de sis mesos a comptar des de la data d'efectes d'esta convocatòria.
L'efecte que produiria el silenci administratiu, si transcorreguera el termini sense que s'haja dictat i publicat la resolució corresponent, serà desestimatori de la sol·licitud.
5. Obligacions dels beneficiaris
5.1. La percepció de les ajudes econòmiques per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE del dia 18).
5.2. Per això, les persones beneficiàries de les ajudes hauran de presentar:
a) Acreditació, amb anterioritat a dictar-se la proposta de resolució de concessió, que es troben al corrent en el compliment de les seues obligacions tributàries i enfront de la Seguretat Social.
b) Justificació econòmica dels gastos materials derivats de l'execució del projecte. A fi de facilitar el procediment administratiu de la dita justificació, s'haurà de presentar la documentació tenint en compte els aspectes següents:
- Les dotacions econòmiques que es concedisquen són ajudes per a sufragar gastos generats per la realització de la segona fase del projecte: material fungible, bibliografia, desplaçaments (quilometratge en vehicle propi o bitllets de transport públic, manutenció i allotjament) i encàrrec de treballs especialitzats. Per a això, s'hauran d'adjuntar els originals de les factures o rebuts, emesos a nom de la persona autora o coordinadora del projecte o d'algun dels membres que constituïxen l'equip de treball, la composició dels quals haurà d'estar especificada en el projecte presentat. En tot cas, haurà de figurar en els documents acreditatius del gasto el títol del projecte.
- Totes les factures o rebuts hauran d'estar datats en el període comprés entre la data de publicació de la resolució de la convocatòria i el 15 de setembre de 2007.
- La quantitat justificada haurà d'ajustar-se exactament a l'ajuda concedida.
5.3. Així mateix, hauran de presentar, abans del 15 de setembre de 2007, la documentació següent:
a) Memòria final que inclourà, com a mínim, els apartats següents:
- Relació detallada de les activitats efectivament realitzades.
- Actes de les reunions per a la planificació, seguiment i avaluació del projecte.
- Materials elaborats en el desenrotllament del projecte.
- Valoració dels resultats obtinguts en relació amb els objectius previstos.
- Conclusions i suggeriments.
b) Un resum del projecte que no supere una pàgina, presentat en paper en format DIN-A4 i a doble espai, i un disquet d'ordinador que continga un fitxer en format Word amb el text del resum.
c) Si és el cas, exemplar del material produït com a conseqüència de la realització del projecte.
d) El document de cessió dels drets de la propietat intel·lectual del treball, d'acord amb el que s'especifica en la base octava de la present orde, segons el model que es presenta en l'annex V.
5.4. Quan les activitats hagen sigut finançades, a més de la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.
5.5. Tota alteració de les condicions tingudes en compte per a la concessió de les ajudes i, en tot cas, l'obtenció concurrent d'altres aportacions podrà donar lloc a la modificació de la resolució de concessió, de manera que en cap cas l'import de les ajudes a què es referixen els articles 3 i 19.4 de la Llei General de Subvencions, podrà ser de tal quantia que, aïlladament o sumat a altres subvencions o recursos, supere el cost de l'activitat a desenrotllar pel beneficiari.
ANNEX II / ANEXO II
Relació de projectes que poden participar en la convocatòria d'ajudes econòmiques per a la realització
de la segona fase prevista en l'Orde d'1 de març de 2006, de la conselleria de Cultura, Educació i Esport
Relación de proyectos que pueden participar en la convocatoria de ayudas económicas para la realización
de la segunda fase prevista en la Orden de 1 de marzo de 2006, de la conselleria de Cultura, Educación y Deporte
Projecte / Proyecto Coordinador/a
Com viure Lliurex / Cómo vivir Lliurex MARCO JUAN, JORDI
La mediación escolar en el plan de convivencia MADALENA CALVO, JOSÉ IGNACIO
Educar per a la pau mitjançant l'Educació Física EDO MONZÓN, MARÍA CARMEN
Grupo de teatro griego Komos: educación en valores mediante una escuela de teatro NAVARRO ALJIBE, MIGUEL JOSÉ
Desenrotllament del currículum d'Informàtica a la ESO i integració en un portal educatiu SANCHÍS SÁNCHEZ, MARÍA ELENA
Elaboració de nous materials curriculars per a Ciències Naturals de 1er d'E.S.O. FERNÁNDEZ FEIJOO, JESÚS SALVADOR
Comunicación y producción audiovisual como ámbito creativo para la educación en valores
en la Enseñanza Secundaria Obligatoria GIL GARCÍA-YEVENES, GRACIA
6. Pagament de les ajudes
6.1. La Comissió establida en la base quarta, revisarà la documentació entregada pels beneficiaris de les ajudes i emetrà un informe final, firmat pel seu president, en què se certificarà si els projectes s'han realitzat de forma satisfactòria basant-se en els informes que elaboren els assessors dels CEFIRE.
Este informe s'adjuntarà a l'expedient administratiu dels projectes i es tramitarà per mitjà del Servici d'Innovació Educativa i Atenció a la Diversitat a la Direcció General d'Ensenyament per a la seua aprovació, després de la qual es procedirà al pagament de l'ajuda als beneficiaris.
6.2. Els lliuraments es remetran per transferència bancària a nom de l'autor o autora, si el projecte és individual, o del coordinador o coordinadora, si el projecte és d'un equip.
6.3. Les persones beneficiàries que no presenten la documentació assenyalada en la base quinta, fins al dia 15 de setembre de l'any 2007, perdran el dret a percebre l'ajuda econòmica. Tota alteració de les condicions que s'han tingut en compte per a la concessió de les ajudes podrà modificar la resolució de concessió.
6.4. Així mateix, s'aplicaran els articles 36, 37, 40.1, 52 i següents, de la Llei 38/2003, de 17 de novembre, General de Subvencions (BOE del dia 18), que regulen la invalidesa de la concessió, les causes i les obligacions de reintegrament de les ajudes concedides, així com les infraccions corresponents.
7. Certificació
L'Orde de 9 de juny de 1994, de la conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), en el seu apartat quinze, considera les activitats d'innovació educativa com a una modalitat de formació. En conseqüència, als autors i autores dels projectes seleccionats, al finalitzar la segona fase, se'ls certificaran 60 hores.
8. Propietat intel·lectual
Els autors i autores dels projectes seleccionats es comprometen a cedir gratuïtament i per escrit els drets de reproducció, distribució, comunicació pública i traducció en l'àmbit territorial de l'Estat espanyol, pel període d'un any, en règim d'exclusivitat.
El document de cessió s'ajustarà al model que figura com a annex V i haurà de ser presentat junt amb la memòria final. L'incompliment d'esta obligació donarà lloc a deixar sense efecte la resolució de concessió de l'ajuda i, si és el cas, al reintegrament, amb exigència de l'interés de demora.
La conselleria de Cultura, Educació i Esport es reserva el dret a la reproducció total o parcial dels treballs seleccionats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat l'autor o coordinador del treball seleccionat.
La reserva dels drets de publicació no implica compromís d'edició per a la conselleria de Cultura, Educació i Esport.
Red Educativa Telemática (RET) GILSANZ MIR, ALBERTO
La convivència escolar, una tasca de tots SERRANO OBARTÍ, VICENT
La creación literaria a través del uso de las nuevas tecnologías TORRES BLASCO, MANUEL MIGUEL
CEIP Lloma del Mas. Treballem per projectes II MORENO CARRASCO, MARÍA JOSÉ
Con mucha atención MONTEJANO VILLALBA, JOSEFA
Descubriendo otras culturas a través del Inglés PORTALÉS MAÑANÓS, NURIA
Bombolla, bombolleta deixa'm ben relaxadet-a VALLS ALMIÑANA, MARÍA DOLORES
Diversidad cultural para la promoción de la convivencia en Educación Infantil
en un centro CAES de la ciudad de Valencia GABARDA TORNERO, MARÍA DESAMPARADOS
Programa informático para evaluar la competencia curricular en compensatoria BRIET GARCÍA, VICENTE ÁNGEL
Aprender en Inglés NAVARRO SÁNCHEZ, ISABEL
Aprendre a conviure desde l'Educació Infantil HERRERO MOMPÓ, MARÍA REMEDIOS
Les nostres plantes, el nostre hort urbà ESCANDELL RIBAS, JOAN ANTONI
Projecte per a l'adquisició i desenvolupament d'habilitats laborals
en alumnes amb necessitats educatives especials RUIZ CARRIÓ, CARMEN
Un modelo de integración escolar en ESO para madurar en autonomía y convivencia social Interactiva MUÑOZ GABARDA, LAURA
El cine como herramienta didáctica CABALLERO DEFEZ, JUAN ANTONIO
Descubriendo los jardines de Valencia: elaboración de materiales
para la enseñanza del módulo profesional de Instalación
y Mantenimiento de Jardines y Restauración del Paisaje SÁNCHEZ BOSÓ, SILVIA AURORA
Leonardo da Vinci. Un modelo interdisciplinar CARRETERO RAMÍREZ, BEATRIZ
Llig, escric, compte i juge - 2 RUIZ LOZANO, AURELIO
El teatre i la seua vinculació amb l'aprenentatge PAULO SELVI, ISABEL
Desarrollo de materiales, habilitación de espacios y organización de medios
para la docencia de los contenidos curriculares de control y robótica en el área de Tecnología ALBIÑANA MEDINA, JUAN CARLOS
Realización de una película con un vehículo sin rozamiento
para la explicación de distintos movimientos COLOMER BARBERÁ, RAFAEL
Europa en el aula de Primaria y Secundaria SIURANA ALTABÁS, CARMEN
Gestió del treball en un centre d'Educació Infantil i Primària FULLANA MESTRE, JAUME HONORAT
Robòtica pedagògica i multidisciplinar ARNAU CATALÀ, MARÍA DEL CARMEN
Elaboració de pràctiques EXAO de Física i Química per a l'ESO i el Batxillerat PEÑALVER ZURIAGA, FRANCISCO JOSÉ
Intervención psicoeducativa en Formación de Personas Adultas BADENES NEGRE, AZUCENA
Aula d'energies LOZANO GARNÉS, MARÍA DOLORES
Aula de psicomotricidad: del placer de hacer al placer de pensar el hacer ABELLÁN LÓPEZ, MARÍA ROSARIO
Química en la enseñanza secundaria ORTELLS GONZÁLEZ, MARÍA DOLORES
La nostra localitat: Xeraco BISQUERT VEGA, MARÍA TERESA
Elaboració de materials didàctics d'Astronomia en format web ZARZA GUILLAMÓN, MIGUEL ÁNGEL